Thorkild B. Fransgaard (FRI), 2000-11-24:
Virksomhederne har en række ting, de skal opfylde på arbejdsmiljøområdet.
Der er kontrollanter fra kommunen, og der er kontrollanter fra amtet, der kommer og holder øje med, at miljøreglerne er overholdt.
Virksomhederne har et sikkerhedsudvalg, som har ansvar for, at de ting bliver overholdt.
Alt det skal der være på en moderne virksomhed.
Det er jeg enig i.
Men så kommer vi til området arbejdspladsvurdering.
Der er jeg helt enig med forslagsstillerne i, at de små virksomheder skal kunne undgå at lave de arbejdspladsvurderinger.
Men i det hele taget mener jeg, at det med arbejdspladsvurderinger er noget, alle skulle være fri for.
Nu ved jeg ikke, om de ærede medlemmer ved, hvad en arbejdspladsvurdering går ud på, men så kan jeg vise, hvad jeg har fået fra en virksomhed om, hvad hver enkelt medarbejder skal udfylde: 26 områder, og der er en stor beskrivelse af, hvordan det skal være, ellers skal man skrive, hvad det er for et problem, og hvorfor der er et problem. Jeg skal nok lade være med at gå områderne igennem hver
især, for så kommer vi ikke hjem i dag.
Men jeg kan nævne nogle enkelte, og jeg gentager: Det er den enkelte medarbejder, der skal udfylde det her eller skulle gøre det, men han kan ikke gøre det.
F.eks. temperaturforhold: Der står, hvad temperaturen skal være, og hvis den svinger mere end 4 grader, ja, så skal det helt præcist defineres hvorfor, og hvad man vil gøre ved den.
F.eks. træk: Der skal man kontrollere, at der ikke er et træk på over 0,15 m i sekundet.
Det skal arbejdstageren, det er ham, der skal udfylde dem.
Det skal han kontrollere og give en forklaring på.
Med hensyn til luftfugtighed er der også en lang beskrivelse af, hvordan den skal være.
Det er arbejdstageren, der skal udfylde det. Og f.eks. andre biologiske forhold: Der er en meget indviklet beskrivelse.
Arbejdstageren skal tage ansvar for, om det er i orden eller ej.
Det er arbejdstageren, der skal udfylde de arbejdspladsvurderinger.
Selvfølgelig har virksomhederne ansvaret for, at det bliver gjort.
Så det er ikke bare virksomhederne, vi taler om, det er også arbejderne ude på virksomhederne.
De skal udfylde det her.
Og jeg må så sige, jeg kender ikke alle virksomheder, men jeg kender mange, og jeg kender ikke én, hvor der er en arbejder, der kan udfylde det her.
Virksomhederne ansætter en konsulent til det.
Det er fuldstændig spild af arbejde.
For hvem har glæde af det?
Det skulle være sådan, at det var arbejderne, der kunne kritisere, hvis der var noget, der ikke var i orden, men sådan er det ikke.
Det er en konsulent, der bliver ansat til at skulle gå det her igennem, for det er så bureaukratisk, at en almindelig medarbejder - jeg vil næsten tro alle - ingen mulighed har for at udfylde det.
Jeg har før i anden anledning spurgt om, hvad glæde arbejdspladsvurderingen skal være til.
Det er ikke bare virksomhederne, der synes, det er bureaukratisk og spild af tid, nej, medarbejderne synes det også, og deres organisation synes det også. Jeg beklager, mit indlæg tog tid.
Men det andet, jeg startede med at sige, at vi har
Men det andet er spild af tid.
Jeg må beklage, at det altså ikke er sådan.
Det må jeg sige.
For ethvert vurderingsskema skal godkendes af Arbejdstilsynet, og det er Arbejdstilsynet, selvfølgelig sammen med sikkerhedsorganisationen på virksomheden, der skal lave det her vurderingsskema, hvis det ikke er godkendt.
De kan ikke bare selv bestemme det.